Tifoon tref Filippynse eiland | Netwerk24
Filippynse owerhede het Maandag meer derduisende mense uit kus- en bergagtige gebiede ontruim weens die vrees vir oorstromings en grondverskuiwings weens die tifoon Kammuri.
Kammuri het Maandagaand die Luzon-eiland met 'n windsnelheid van 215 km/uur tref. Dit is gelykstaande aan 'n kategorie-4-orkaan.
Luzon is die land se grootste en digbevolkste eiland.
Al vier terminale van die Ninoy Aquino-internasionale lughawe in die hoofstad, Manila, Maandag en Dinsdag gesluit.
Skole en staatsgeboue is ook gesluit.
Die owerhede het die storm na 'n kategorie 3- tropiese sikloon aangepas en mense oor die moontlikheid van grondverskuiwings, stormsterk winde, swaar reën en oorstromings gewaarsku.
Sowat 200 000 mense is deur noodwerkers uit tientalle provinsies in die suide van Luzon ontruim.
Die Filippyne bied vanjaar die 30ste Suidoos-Asië-spele, wat tot 11 Desember duur, aan.
Kanovaart-kompetisies wat vir 3 Desember geskeduleer is, is as 'n voorsorgmaatreël opgeskort tot verdere kennisgewing.
Die land word jaarliks deur sowat 20 tifone getref.
Inwoners tussen huise wat beskadig is nadat tifoon-Kammuri die stad Legazpi in die provinsie Albay in die Filippyne Maandag laat getref het. Foto: Reuters